વિરોધપક્ષના શૈલેન્દ્રસિંહ બિહોલાએ શહેરમાં તમામ જગ્યાએ ડોર ટુ ડોર કચરો ઉપાડતા નહીં હોવાથી જયાં જયાં ડોર ટુ ડોર કચરો ન ઉપાડતા હોય તે લોકોનો વેરો પાછો આપવો જોઈએ તેવી ઉગ્ર રજુઆત કરતાં જણાવ્યું હતું કે, વેરો ૧૦૦ ટકા લેવાતો હોવા છતાં આપણે આપણી સિસ્ટમથી તેમને ન્યાય ન આપી શકતા હોય તો તેમના પૈસા પરત કરવા જોઈએ લોકોનો તેમાં શો વાંક છે. એક તબકકે પેનલ્ટી અને ફરિયાદની વાતનો સ્વિકાર થયા બાદ તેમણે જણાવ્યું હતું કે પેનલ્ટી અને સજા એ કોર્પોરેશનમાં પડી ગયેલી સામાન્ય પ્રણાલી છે પરંતુ તેનાથી લોકોને ન્યાય મળતો નથી. ત્યારપછી આજુબાજુના ગામોમાં વિકાસ કામોની ચર્ચા પણ કરવામાં આવી હતી. એક તબકકે ઉગ્ર થતી સભા અંગે કમિશનરની ગેરહાજરીમાં કલેકટર સભામાં ચાર્જ હોવાને કારણે હાજર રહ્યા હતા. તેમણે દરમ્યાનગીરી કરી હતી અને મામલો ઠારે પાડયો હતો.